จากความรู้ภาษาเกาหลีงูๆปลาๆ คำว่า pub ของร้านนี้ ทับศัพท์มาจากภาษาเกาหลีที่แปลว่า "ข้าว" ไม่ใช่ผับที่เราเต้นๆกัน ดังนั้นอย่าเพิ่งผิดหวังนะคะว่าทำไมผับวายจีไม่เห็นตื๊ดเลย (พนักงานบอกว่ามีคนเข้าใจผิดมาถามเยอะมาก 5555) 
ร้านนี้จะเป็นแนวนั่งชิลล์ฟังดนตรีสดค่ะ ส่วนผับที่ทุกคนรอคอยนั้น ตอนนี้ยังก่อสร้างไม่เสร็จจ้า แอบถามพนักงานได้ความมาว่า น่าจะแล้วเสร็จประมาณสิงหาหรือกรกฎานี้ ดังนั้น สายตื๊ดอดใจรอนิดนึงนะคะ เดี๋ยวไว้เปิดเมื่อไหร่เราจะมารีวิวนะ ????

ออกตัวก่อนว่าเพิ่งไปโดนมา ถึงบ้านปุ๊บ นั่งรีวิวปั๊บ อาจยังเมาน้ำสะระแหน่(โมจิโต้เฟร้ย) พิมถูกๆผิดๆบ้าง หรือเขียนงงๆเอ๋อๆบ้างโปรดมองข้ามไปนะคะ 55555

k pub @yg republic อยู่ชั้นดาดฟ้าของห้าง show dc มีทั้งที่นั่งห้องแอร์และนั่งตากลมoutdoor โซนoutdoor จะมีโต๊ะหน้าร้านและขึ้นบันไดไปอีกชั้นเป็นโซฟา เหมาะสำหรับมากันหลายคน ราคาค่าเครื่องดื่มและอาหารก็ดูในเมนูที่เราโพสได้เลยค่ะ 
ตอนแรกเข้าไปนั่งในร้าน แต่แอร์เย็นมาก คือเป็นคนขี้หนาวไง พอเย็นจนทนไม่ไหวเลยขอพนักงานย้ายออกไปนั่งข้างนอก เค้าก็มาช่วยย้าย ขอชมพนักงานเลยค่ะ พูดจาดี เต็มใจบริการมาก เป็นแบบนี้ทุกร้านใน yg republic เลย ชื่นชมๆ 
เราสั่งโมจิโต้มาลองค่ะ ถือว่าอร่อยนะสำหรับเราที่ไม่ค่อยชอบดื่มแอลกอฮอล์ ดื่มเพลินเลยแหละ ชอบความกลิ่นสะระแหน่ฟุ้งในปากมาก 555555 ไก่หยาง เอ้ย ไก่ทอดซอสเผ็ดก็โอเคนะ แต่แป้งหนาไปนิดนึง ได้มาหลายชิ้นมาก 
อ้อ สำหรับใครที่ขับรถมา แนะนำให้จอดรถที่ชั้นใต้ดินโซน H เพราะจะอยู่ใกล้ลิฟต์ที่พาขึ้นมาชั้นนี้และสะดวกตอนขากลับดึกๆค่ะ

มีอะไรต้องเขียนอีกมั้ย ควรไปนอนได้แล้วมั้ย  ขอบคุณที่อ่านมาจนถึงตรงนี้นะคะ ถ้ามีโอกาสจะมารีวิวร้านในเครือหยางให้ครบทุกร้านนะคะ #เป้าหมายของติ่ง 555555